Pta-man vas na hy 'inbreker' doodskiet | Maroela Media
'n Man is Vrydag by sy huis in Pretoria in hegtenis geneem, nadat hy 'n gewapende man doodgeskiet het wat by sy huis wou inbreek.
Konst. Tumisang Moloto, woordvoerder van die Erasmia-polisie, het aan Maroela Media gesê twee verdagtes wou na bewering omstreeks 04:00 by die man se huis in Senoritastraat in Erasmia, Centurion, inbreek.
"Die verdagtes het toegang tot erf gekry en was besig om die veiligheidshek by die voordeur oop te breek, toe die huiseienaar hulle gehoor het. Hy het skote gevuur en een van hulle noodlottig gewond," het Moloto gesê.
"Weens standaardprosedure is die man in hegtenis geneem op aanklag van moord en beslag is gelê op sy vuurwapen."
Die Erasmia-polisie ondersoek die voorval en het 'n soektog van stapel gestuur na die tweede verdagte.
Yusuf Abramjee, gemeenskapsaktivis en internasionale direkteur van kommunikasie by Crime Stoppers International (CSI), het gesê die verdagte wat geskiet is, kan verbind word met 'n reeks voorvalle in die omgewing.
Centurion Erasmia misdaad
Dis so verkeerd dat ons nie ons besittings en geliefdes mag beskerm teen hierdie gemors nie. Die inbreker het niks daar verloor nie; hy het gekry wat hom toekom. Baie sterkte aan die slagoffer wat geforseer was om sy geliefdes te beskerm!
Absoluut belaglik. Dit is verseker nie standaard prosedure nie. Om op die wapen beslag te le ja maar nie om te arresteer nie. Weereens n geval van die misdadigers het meer regte as die "Victims"
Ek kan nie glo nie, die gesin het reeds geskrik om so iets te beleef, dink net waarheen gaan hulle nou. Sterkte aan sy familie.
Ek verstaan nie dat die man gearisteer is nie. As hy nie die boef geskiet het nie was hy sekerlik dood vanoggend en die boewe soek…. hoe werk ons regstelsel? Jy mag nie eers jouself beskerm nie. Dis hartseer om te dink inbrekers kan roof en moor hulle gaan tog nie gevang word nie maar ons kan nie onsself of ons gesinne beskerm nie want dan is dit moord.